CELEX: 62021TN0806
Language: lv
Date: 2021-12-27 00:00:00
Title: Lieta T-806/21: Prasība, kas celta 2021. gada 27. decembrī – NT/EMA

14.2.2022   
            
            
               LV
            
            
               Eiropas Savienības Oficiālais Vēstnesis
            
            
               C 73/66
            
         
      Prasība, kas celta 2021. gada 27. decembrī – NT/EMA
      
      (Lieta T-806/21)
      (2022/C 73/83)
      Tiesvedības valoda – franču
      
         Lietas dalībnieki
      
      
         Prasītāja: NT (pārstāve – N. de Montigny, advokāte)
      
         Atbildētāja: Eiropas Zāļu aģentūra (EMA)
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt 2021. gada 15. marta lēmumu;
               
            
                  —
               
               
                  vajadzības gadījumā atcelt 2021. gada 30. septembra lēmumu;
               
            
                  —
               
               
                  piespriest atbildētājai izmaksāt prasītājai atlīdzinājumu par morālo kaitējumu 2 500,00 EUR apmērā;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza piecus pamatus.
      
                  1.
               
               
                  Pirmais pamats attiecas uz lēmuma pamatojuma juridisko nepietiekamību. Prasītāja šajā ziņā apgalvo, ka neesot veikta konkrēta un detalizēta situācijas pārbaude un esot pieļautas pretrunas iesniegto secinājumu informācijā. Turklāt tā norāda, ka esot pārkāpts jēdziens “arodslimība” un pieļauta acīmredzama kļūda vērtējumā.
               
            
                  2.
               
               
                  Otrais pamats attiecas uz informācijas neesamību vai kļūdainu informāciju, ko sniedzis medicīnas aģentūras ārsts, kuru izvēlējusies prasītāja, un cits pieaicināts ārsts attiecībā uz kvalifikāciju par arodslimību Civildienesta noteikumu izpratnē.
               
            
                  3.
               
               
                  Trešais pamats attiecas uz procesuālu pārkāpumu un invaliditātes komitejas secinājumu priekšlaicīgumu tādēļ, ka šajos secinājumos esot bijis jāņem vērā arī darba radītā stresa situācija un ka par to pamatā esošajiem faktiem šobrīd notiek administratīvā izmeklēšana.
               
            
                  4.
               
               
                  Ceturtais pamats attiecas uz to, ka Institūcijas, kura ir pilnvarota noslēgt darba līgumus, pirms lēmuma pieņemšanas nav ievērojusi prasītājas tiesības tikt uzklausītai un izpildījusi rūpības pienākumu, pienākumu sniegt palīdzību un labu pārvaldību.
               
            
                  5.
               
               
                  Piektais pamats attiecas uz dienesta pārkāpumu, ko esot pieļāvusi administrācija, izskatot prasītājas prasību par tai nodarītā kaitējuma atlīdzināšanu, kas ex aequo et bono novērtēts 2 500,00 EUR apmērā.